OpenLLM-France/wikimedia huggingface dataset:
# Eleccions a Corts d'Aragó de 1987

Les Eleccions a les Corts d'Aragó es van celebrar el 10 de juny de 1987. Van ser les segones eleccions democràtiques autónomicas des del restabliment de la democràcia. El vencedor va ser el PSOE d'Aragó qui va conformar un pacte amb la segona força més votada, el Partido Aragonés, el que va dur a aquest últim partit a alçar-se amb la presidència del govern i sent nomenat president, Hipólito Gomez de las Roces líder del PAR. Els altres partits que van obtenir representació parlamentària foren: Aliança Popular, Centro Democrático y Social i Esquerra Unida d'Aragó.

## Dades generals

* Cens electoral: 927.862 (sobre una població de).
* Taules:
* Abstenció: 281.133 (30,3%)
* Votants: 646.729 (69,7%)
** Vàlids: 638.926
*** Candidatures: 629.712
*** En blanc: 9.214
** Nuls: 7.803

## Circumscripcions electorals

Les circumscripcions electorals corresponen a cadascuna de les tres províncies:
* Osca - 18 parlamentaris.
* Terol - 16 parlamentaris.
* Saragossa - 33 parlamentaris.

## Candidatures

* Per la província d'Osca:
** Partit Socialista Obrer Espanyol d'Aragó (Aragó - PSOE)
** Aliança Popular (AP)
** Partido Aragonés (PAR)
** Centro Democrático y Social (CDS)
** Partit Humanista (PH)
** Convergència Alternativa d'Aragó - Esquerra Unida (CAA-IU)
** Unió Aragonesista - Chunta Aragonesista (UA-CHA)
** Partit Demòcrata Popular (PDP)
** Partit dels Treballadors d'Espanya - Unitat Comunista (PTE-UC)
** Unitat Popular Republicana (UPR)
* Per la província de Terol:
** Aliança Popular (AP)
** Partit Socialista Obrer Espanyol d'Aragó (PSOE)
** Partit Aragonès (PARELL)
** Unió Aragonesista - Chunta Aragonesista (UA-CHA)
** Convergència Alternativa d'Aragó - Esquerra Unida d'Aragó (CAA-IU)
** Partit Humanista (PH)
** Centre Democràtic i Social (CDS)
** Partit Demòcrata Popular (PDP)
** Partit dels Treballadors d'Espanya - Unitat Comunista (PTE-UC)
* Per la província de Saragossa:
** Aliança Popular (AP)
** Partit Socialista Obrer Espanyol d'Aragó (PSOE)
** Partit Aragonès (PARELL)
** Unió Aragonesista - Chunta Aragonesista (UA-CHA)
** Convergència Alternativa d'Aragó - Esquerra Unida d'Aragó (CAA-IU)
** Partit Humanista (PH)
** Centre Democràtic i Social (CDS)
** Partit Demòcrata Popular (PDP)
** Partit dels Treballadors d'Espanya - Unitat Comunista (PTE-UC)
** Unitat Popular Republicana (UPR)

## Resultats
### Grups amb representació parlamentària

* Partit Socialista Obrer Espanyol d'Aragó - 27 escons (227.877 vots).
* Partido Aragonés - 19 escons (179.732 vots).
* Aliança Popular - 13 escons (99.064 vots).
* Centro Democrático y Social - 6 escons (65.401 vots).
* Convergència Alternativa d'Aragó - Esquerra Unida - 2 escons (31.180 vots).

### Grups sense representació parlamentària

* Partit dels Treballadors d'Espanya - Unitat Comunista: 8.409 vots
* Partit Demòcrata Popular: 8.029 vots.
* Unió Aragonesista - Chunta Aragonesista: 6.157 vots.
* Partit Humanista: 2.430 vots.
* Unitat Popular Republicana: 1.433 vots.

## Enllaços externs

* Web de la DGA sobre les Eleccions autòmiques de 1987 Arxivat 2007-10-10 a Wayback Machine.
* Web de Les Corts d'Aragó sobre les Eleccions autonòmiques
# El negro que tenía alma blanca

«El negro que tenía alma blanca» té aquests significats:
* El negro que tenía alma blanca, pel·lícula espanyola del 1927.
* El negro que tenía alma blanca, pel·lícula espanyola del 1934, remake sonor de l'anterior.
* El negro que tenía alma blanca, pel·lícula argentina del 1951, remake de l'anterior.
# Editorial Kairós

Editorial Kairós és una editorial fundada en 1964 per Salvador Pániker i dirigida pel seu fill Agustín Pániker, amb seu a Barcelona. Està especialitzada en el diàleg entre ciència i espiritualitat, entre Orient i Occident, entre la raó i la intuïció. Disposa d'un fons amb més de 650 títols publicats, sent una editorial de referència per al públic general interessat en les tradicions d'Orient, en la psicologia profunda, en el diàleg entre ciència i mística o en l'assaig en general.

## Referències

* ↑ «Quiénes somos». [Consulta: 4 setembre 2011].
* ↑ «L'editorial Kairós celebra 50 anys de feina», 04-06-2015. [Consulta: 21 agost 2019].
# El ratolí i el lleó

El ratolí i el lleó és una faula d'Isop, la popularitat de la qual l'ha fet objecte de nombroses adaptacions literàries i artístiques.

## Argument

Un lleó captura un ratolí i aquest li prega que el perdoni, que li tornarà el favor. El lleó se'n riu però accedeix i més tard és caçat amb una xarxa. El ratolí la rosega fins que allibera el lleó.

## Anàlisi

L'ensenyament moral de la faula és que tothom pot aportar alguna cosa malgrat les aparences (en aquest cas fins i tot un petit ratolí pot ajudar un lleó) i a més a més que si hom és generós i obra amb pietat, obté després la seva recompensa.
Existeixen relats de diferents cultures que reprenen la història, com per exemple una compresa a un antic papir egicpi o les variants on l'animal gros és un elefant (Índia) o un tigre (Xina), mantenint però l'ensenyament original.

## Referències

* ↑ Geraldine Pinch, Handbook of Egyptian Mythology, Santa Barbara CA, 2002
# Eirik Kvalfoss

Eirik Kvalfoss (Voss, Noruega 1959) és un biatleta noruec, ja retirat, que destacà a la dècada del 1980.

## Biografia

Va néixer el 25 de desembre de 1959 a la ciutat de Voss, població situada al comtat de Hordaland.

## Carrera esportiva

Va participar en els Jocs Olímpics d'Hivern de 1984 realitzats a Sarajevo (Iugoslàvia) on aconseguí guanyar tres medalles: la medalla d'or en els 10 km. esprint, la medalla de plata en els relleus 4x7,5 km i la medalla de bronze en els 20 quilòmetres. En els Jocs Olímpics d'Hivern de 1988 realitzats a Calgary (Canadà) finalitzà sisè en les proves dels 20 km i dels relleus 4x7,5 km i vintè en la prova dels 10 km. esprint. En els Jocs Olímpics d'Hivern de 1992 realitzats a Albertville (França) finalitzà cinquè en la prova dels relleus 4x7,5 km, vint-i-setè en els 20 km i quaranta-setè en els 10 km. esprint.
Al llarg de la seva carrera aconseguí guanyar tretze medalles en el Campionat del món de biatló, destacant les tres medalles d'or aconseguides en la prova dels 10 km. esprint (1982 i 1983) i en la prova dels 20 km. (1989).

## Referències

* 1 2 «Eirik Kvalfoss Bio, Stats, and Results | Olympics at Sports-Reference.com», 17-04-2020. Arxivat de l'original el 2020-04-17. [Consulta: 6 març 2022].
* ↑ «Biography - Eirik KVALFOSS» (en anglès). Olympics. [Consulta: 6 març 2022].
* ↑ Bjørlo, Stein «Eirik Kvalfoss» (en noruec bokmål). NORWEGIAN BIOGRAPHICAL LEXICON, 25-02-2020.
* ↑ «IBU DATACENTER», 07-10-2015. Arxivat de l'original el 2015-10-07. [Consulta: 6 març 2022].
* ↑ «Biathlon - Eirik Kvalfoss (Norway)». [Consulta: 6 març 2022].
* ↑ «KVALFOSS Eirik personal data, photos». [Consulta: 6 març 2022].
# Whirlpool Abierto Monterrey 2011

El Torneig de Monterrey 2011, conegut oficialment com a Abierto Monterrey 2011, és un esdeveniment de tennis femení sobre pista dura que pertany als International tournaments de la WTA. La tercera edició del torneig i es va celebrar entre el 28 de febrer i el 6 de març de 2011 al Sierra Madre Tennis Club de Monterrey, Mèxic.
Tant la russa Anastassia Pavliutxénkova com la parella txeca Iveta Benešová i Barbora Záhlavová-Strýcová van defensar el títol aconseguit en l'edició anterior.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final | Final |
| 1 | J. Janković | 6 | 6 | |
| | S. Bammer | 3 | 4 | | 1 | J. Janković | 6 | 7 | |
| | A. Cornet | 6 | 2 | 4 | 5 | A. Sevastova | 1 | 5 | |
| 5 | A. Sevastova | 2 | 6 | 6 | | | | | | 1 | J. Janković | 6 | 6 |
| | A. Kudriàvtseva | 3 | 6 | 0 | | | | | | | P. Hercog | 3 | 2 |
| | O. Govortsova | 6 | 4 | 6 | | O. Govortsova | 6 | 3 | 3 | | | | |
| | B. Záhlavová-Strýcová | 4 | 7 | 2 | 8 | P. Hercog | 4 | 6 | 6 | | | | |
| 8 | P. Hercog | 6 | 6$^4$ | 6 | | | | | | | | | | 1 | J. Janković | 6 | 2 | 3 |
| | G. Dulko | 6 | 6 | | | | | | | | | | | 2/WC | A. Pavliutxénkova | 2 | 6 | 6 |
| Q | A. Wozniak | 4 | 1 | | | G. Dulko | 6 | 6 | | | | | |
| Q | L. Hradecká | 2 | 7 | 3 | | K. Pervak | 1 | 0 | | | | | |
| | K. Pervak | 6 | 6$^4$ | 6 | | | | | | | G. Dulko | 4 | 1 |
| 6 | S. Errani | 6 | 5 | 4 | | | | | | 2/WC | A. Pavliutxénkova | 6 | 6 |
| | G. Arn | 4 | 7 | 6 | | G. Arn | 2 | 6$^3$ | | | | | |
| | M. Oudin | 2 | 6⁶ | | 2/WC | A. Pavliutxénkova | 6 | 7 | |
| 2/WC | A. Pavliutxénkova | 6 | 7 | | | | | | |

## Quadre doble femení

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | Iveta Benešová B. Záhlavová-Strýcová | 3 | 6 | [10] |
| | Alizé Cornet Olga Savchuk | 6 | 2 | [6] | 1 | Iveta Benešová B. Záhlavová-Strýcová | 6 | 6 | |
| 3 | Julia Görges Polona Hercog | 7 | 4 | [10] | 3 | Julia Görges Polona Hercog | 4 | 3 | |
| | Marie-Ève Pelletier Ahsha Rolle | 6⁵ | 6 | [6] | | | | | | 1 | Iveta Benešová B. Záhlavová-Strýcová | 6$^8$ | 6 | [10] |
| | Eva Birnerová Johanna Larsson | 1 | 2 | | | | | | | 2 | Anna-Lena Grönefeld Vania King | 7 | 2 | [6] |
| 4 | Andrea Hlaváčková Lucie Hradecká | 6 | 6 | | 4 | Andrea Hlaváčková Lucie Hradecká | 6 | 1 | [6] |
| | Al·la Kudriàvtseva Arina Rodionova | 2 | 5 | | 2 | Anna-Lena Grönefeld Vania King | 2 | 6 | [10] |
| 2 | Anna-Lena Grönefeld Vania King | 6 | 7 | | | | | | |

## Enllaços externs

* Quadre individual femení Arxivat 2011-03-03 a Wayback Machine. PDF
Monterrey :
2009
2010
2011
2012
2013
2014
2015
2016
2017
2018
2019
2020
2021
2022
2023
2024 :
Sony Ericsson WTA Tour 2011
< 2010
2012 > :
WTA Tour Championships, Istanbul  · WTA Tournament of Champions, Bali :
# Winfield (Kansas)

Winfield és una població dels Estats Units a l'estat de Kansas. Segons el cens del 2005 tenia 11.861 habitants.

## Demografia

Segons el cens del 2000, Winfield tenia 12.206 habitants, 4.627 habitatges, i 2.952 famílies. La densitat de població era de 426,1 habitants/km².
Dels 4.627 habitatges en un 31,9% hi vivien nens de menys de 18 anys, en un 49,6% hi vivien parelles casades, en un 10,7% dones solteres, i en un 36,2% no eren unitats familiars. En el 32,4% dels habitatges hi vivien persones soles el 16,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 3.
Per edats la població es repartia de la següent manera: un 24,9% tenia menys de 18 anys, un 11,8% entre 18 i 24, un 27,4% entre 25 i 44, un 19,4% de 45 a 60 i un 16,6% 65 anys o més.
L'edat mediana era de 36 anys. Per cada 100 dones de 18 o més anys hi havia 97 homes.
La renda mediana per habitatge era de 34.443$ i la renda mediana per família de 44.539$. Els homes tenien una renda mediana de 31.768$ mentre que les dones 21.605$. La renda per capita de la població era de 19.162$. Entorn del 9,9% de les famílies i el 13,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Winfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Winfield». American Fact Finder. Oficina del Cens dels Estats Units, 12-01-2010.
# Xàraf-ad-Dawla

Xàraf-ad-Dawla o Abu-l-Fawaris Xirdhil Xàraf-ad-Dawla (~967 - 6 de setembre del 989) fou un emir, a vegades esmentat erròniament com a sultà, buwàyhida fill d'Àdud-ad-Dawla i d'una esclava turca.
El 967/968, quan només tenia uns 7 anys, el seu pare li va donar el feu (o més aviat el govern) del Kirman; el 977 va acompanyar al seu pare en la campanya per la conquesta de Bagdad, però el 983, poc abans de la mort del seu pare, fou enviat altre cop al Kirman amb l'objectiu d'allunyar-lo de la cort. Poc després moria Àdud-ad-Dawla sense deixar cap disposició sobre la seva successió i va començar la lluita entre els prínceps.
Samsam-ad-Dawla, germà petit de Xàraf-ad-Dawla, fou reconegut a Bagdad i l'Iraq pel califa, mentre Xàraf-ad-Dawla es va apoderar del quarter general buwàyhida al Fars, va fer matar el visir d'Àdud-ad-Dawla i va obtenir el suport dels caps militars, molts dels quals havien estat empresonats en temps del seu pare. No obstant va reconèixer la senioritat del seu oncle Muàyyid-ad-Dawla de Rayy fins que aquest va morir el 984, però després el va succeir el seu germà Fakhr-ad-Dawla, que va donar suport a Samsam-ad-Dawla al que va proclamar com a xahanxà (emir sènior) i Xàraf-ad-Dawla va refusar reconèixer-lo i va emprendre una ofensiva militar cap a l'Iraq, ocupant Ahwaz (Khuzestan) i Bàssora, que obeïen a Samsan el qual va haver de demanar la pau, signada sobre la base del reconeixement de la senioritat de Xàraf, acord que fou referendat pel califa (fou llavors quan va rebre el títol de Xàraf-ad-Dawla wa-Taj-al-Mil·la).
Però Xàraf-ad-Dawla va violar l'acord i va prosseguir la conquesta de l'Iraq i Samsam-ad-Dawla se li va rendir a Wasit sent empresonat a Fars. El 987 Xàraf-ad-Dawla entrava a Bagdad i fou rebut pel califa. Va reclamar llavors la supremacia sobre el seu oncle Fakhr-ad-Dawla assolint el títol de xahanxà. Va enviar un exèrcit al Jibal per castigar Badr ibn Hassanwayh, que havia donat suport a Fakhr, però aquests forces foren derrotats pel cap kurd; la tensió va continuar fins que Xàraf-ad-Dawla va morir sobtadament d'hidropesia el 6 de setembre del 989 quan només tenia 28 anys. Fou enterrat a Kufa.

## Bibliografia

* M. Kabir, The buwayhid dinasty of Baghdad, Calcuta, 1964
# Alamo (Texas)

Alamo és una població dels Estats Units a l'estat de Texas. Segons el cens del 2000 tenia 14.760 habitants.

## Demografia

Segons el cens del 2000, Alamo tenia 14.760 habitants, 4.621 habitatges, i 3.826 famílies. La densitat de població era de 996,3 habitants/km².
Dels 4.621 habitatges en un 36,5% hi vivien nens de menys de 18 anys, en un 66,2% hi vivien parelles casades, en un 13,3% dones solteres, i en un 17,2% no eren unitats familiars. En el 15,1% dels habitatges hi vivien persones soles el 10,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,19 i el nombre mitjà de persones que vivien en cada família era de 3,57.
Per edats la població es repartia de la següent manera: un 30% tenia menys de 18 anys, un 9,8% entre 18 i 24, un 22,9% entre 25 i 44, un 17,5% de 45 a 60 i un 19,8% 65 anys o més.
L'edat mediana era de 33 anys. Per cada 100 dones de 18 o més anys hi havia 88,7 homes.
La renda mediana per habitatge era de 23.928 $ i la renda mediana per família de 24.827 $. Els homes tenien una renda mediana de 17.476 $ mentre que les dones 14.683 $. La renda per capita de la població era de 10.564 $. Aproximadament el 24,9% de les famílies i el 32,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Alamo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 12 agost 2010].
* ↑ «Geographic Comparison Table- Alamo». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Einvaux

Einvaux és un municipi francès, situat al departament de Meurthe i Mosel·la i a la regió del Gran Est.
# Alexey Vermeulen

Alexey Vermeulen (Memphis, Tennessee, 16 de desembre del 1994) és un ciclista estatunidenc professional des del 2016 i actualment a l'equip Team LottoNL-Jumbo.

## Palmarès

* 2011
** Campió dels Estats Units júnior en ruta
* 2018
** Vencedor d'una etapa a la Volta al Marroc

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Xenop cua-rogenc

El xenop cua-rogenc (Microxenops milleri) és una espècie d'ocell de la família dels furnàrids (Furnariidae) i única espècie del gènere Microxenops.

## Hàbitat i distribució

Habita la selva humida a les terres baixes des de l'est de Colòmbia, sud de Veneçuela, Surinam i Guaiana Francesa, cap al sud, a través de l'est de l'Equador fins al nord-est i sud-est del Perú, nord de Bolívia i sud d'Brasil amazònic.

## Referències

* ↑ «Xenop cua-rogenc». Cercaterm. TERMCAT, Centre de Terminologia. REV. 29-12-2010, (català)
# Yadigar Muhammad

Yadigar Muhammad o Yadgar Muhammad (mort el 1470) fou un príncep timúrida i efímer sultà timúrida d'Herat el 1470.
Yadigar Muhammad era fill de Sultan Muhammad, un net de Xah Rukh. Quan el sultà d'Herat i Samarcanda Abu Said ben Muhammad ben Miranshah ben Timur fou capturat per Uzun Hasan, emir dels aq qoyunlu, aquest el va entregar a Yadigar degut a llaços de família. Pocs dies després fou executat per orde de Yadigar (febrer del 1469) per venjar la mort de la seva àvia (esposa de Shah Rukh) per orde d'Abu Said.
El 1469, Uzun Hasan va donar un contingent a Yadigar Muhammad amb el que s'havia d'apoderar d'Herat i el Khorasan, que havia caigut en mans de Husayn Baykara. Inicialment Yadigar Muhammad fou derrotat per Husayn a la batalla de Chinaran (15 de setembre de 1469) però Uzun Hasan va enviar un exèrcit de reforç i dos fills del mateix Uzun Hasan; aquest va exigir a Husayn l'entrega d'alguns oficials aq qoyunlu que havien desertat cap a Herat, però el sobirà s'hi va negar. Yadigar va romandre al Khorasan al front de les forces aq qoyunlu i progressivament les desercions van minar l'esperit de les forces de Husayn que va acabar fugint d'Herat, que fou ocupada per Yadigar Muhammad el 7 de juliol de 1470. Però llavors part de les tropes de reforç es van retirar i altres no van mantenir la disciplina, mentre Husayn reagrupava les seves forces, i derrotava als soldats del sultà de Samarcanda Sultan Ahmad ibn Abu Said que avançaven cap al Khorasan, per tot seguit enfrontar a Yadigar al que va fer presoner i va executar. Fou el darrer descendent de Shah Rukh que va tenir un paper rellevant a la història.
| Precedit per: Husayn Baykara | Sulta timúrida d'Herat 1457 | Succeït per: Husayn Baykara |
# Aida (cràter)

Aida és un cràter de l'asteroide del tipus Amor (433) Eros, situat amb el sistema de coordenades planetocèntriques a 7.9 ° de latitud nord i 130.5 ° de longitud est. Fa un diàmetre de 1.6 km. El nom va ser fet oficial per la UAI l'any 2003 i fa referència a Aida, princesa i esclava etíop estimada per l'oficial egipci Radames a l'obra Aida, de Giuseppe Verdi.

## Referències

* ↑ "Aida (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Encyclopaedia Britannica Inc. The New Encyclopaedia Britannica, 1974, 1993.
# Yadava

«Yadava» té aquests significats:
* Yadava o yadaves, antiga tribu índia i casta descendent del mític rei Yadu
* Yadava o dinastia Seuna, dinastia reial índia que va governar del segle IX al XIV
* Yadava o Jadhav, clan reial dels marathes
# Eir

Eir (significa "ajuda" o "pietat") és, en la mitologia nòrdica, una Ásynjur; coneixia les propietats medicinals de les herbes i era capaç de la resurrecció. Només les dones podien aprendre l'art de la curació a Escandinàvia. Era bona amiga de Frigg. Era una de les deesses a la muntanya Lyfia ("curava amb màgia"). Es pot relacionar amb els Vanir pel fet de conèixer les propietats curatives de plantes i herbes.
És esmentada breument en les Eddas de Snorri Sturluson i en alguns kenningar.
# Èutiques

Èutiques (grec antic: Εὐτυχής, Eutykhés, llatí: Eutyches; literalment, 'de bona fortuna', nom idèntic a Èutic, Eutiqui, Eutiquià i als patronímics Eutíquides i Eutiquíades) és el nom dels següents personatges:
* Èutiques de Constantinoble, prevere i abat de Constantinoble del segle v que va encapçalar el partit oposat a Nestori
* Èutiques (gramàtic), gramàtic grec de la llengua llatina
* Èutiques (orfebre), fill de Dioscúrides, gravador de joies
* Èutiques de Bitínia, escultor grec
# Eduard Omedes Regàs

Eduard Omedes Regàs (Barcelona, 26 d'abril de 1954) és un fotoperiodista esportiu català.
Fill de Rosa Regás, la seva trajectòria professional va començar l'any 1976 amb diverses col·laboracions a Diario de Barcelona, Revista Mundo i també a Mundo Diario fins a la seva desaparició l'any 1980. Des de l'any 1982 va treballar al diari esportiu Mundo Deportivo, des del qual va seguir principalment l'activitat del Futbol Club Barcelona, i va cobrir Mundials i Europeus de futbol, i Jocs Olímpics, tant d'hivern com d'estiu. També ha col·laborat en diferents llibres.

## Referències

* ↑ «Eduard Omedes Regàs». Gran Enciclopèdia Catalana. Barcelona: Grup Enciclopèdia Catalana [Consulta: 28 maig 2024].
* ↑ «Los mejores provadores de motos: los fotógrafos de prensa». José María Alguersuari, 24-09-2011. [Consulta: 28 maig 2024].
* ↑ «Conversaciones íntimas con... Rosa Regàs». El Mundo, 2001 [Consulta: 28 maig 2024].
# Eduard Petitpierre i Vall

Eduard Petitpierre i Vall és un genetista i entomòleg dels Països Catalans, professor emèrit de la Universitat de les Illes Balears (UIB) des de maig 2010.
Ha dirigit el laboratori de genètica de la UIB i va destacar pels seus estudis –genètics i taxonòmics– sobre els coleòpters crisomèlids, un camp en el que és considerat una autoritat internacional. Com a genetista, es va inquietar sobre les implicacions de la clonació reproductiva.
Fa part d'un grup d'entomòlegs –Dolors Selga, Andrés de Haro, Jaume Gállego, Carme Bach, Enric Balcells i d'altres– que van començar a revifar l'entomologia a la fi dels anys cinquanta del segle xx, després d'un període d'ocàs en conseqüència de la Guerra Civil.
El 2016 va cedir la seva col·lecció d'entomologia general, que conté varis milers d'espècies de la península ibèrica i les Illes Balears al Museu Balear de Ciències Naturals.

## Publicacions destacades

Per una bibliografia més extensa vegeu: «Obra de Eduard Petitpierre i Vall» a Dialnet.
* «Catàleg dels coleòpters crisomèlids de Catalunya, III. Chrysomelinae i Galerucinae». Butlletí de la Institució Catalana d’Història Natural, 1988, pàg. 84.
* «Estudi faunistic i ecològic dels Coleopters Crisomelids de la Vall d'Aran». Butlletí de l'Institut Català d'Història Natural, 62, 1994, pàg. 77-108.
* «Aliments transgènics i consum. Elements per a una reflexió». Papers de Medi Ambient, 01-11-2000, pàg. 127-136.
* Petitpierre, Eduard; Sacarés, Antoni; Jurado-Rivera, José A. «Updated checklist of Balearic leaf beetles (Coleoptera: Chrysomelidae)». Zootaxa, 4272, 2, 29-05-2017, pàg. 151. DOI: 10.11646/zootaxa.4272.2.1. ISSN: 1175-5334.

## Referències

* ↑ «Els doctors Eduard Petitpierre, de Biologia, i Ramon Puigjaner, de Ciències Matemàtiques i Informàtica, nomenats professors emèrits pel Consell de Govern de la UIB». Universitat de les Illes Balears, 05-05-2010. [Consulta: 8 gener 2022].
* ↑ Nicolau, Joana «Els genetistes balears, preocupats per la manca de legislació i d'ètica». dBalears, 28-11-2001.
* ↑ Blas, Marina. «Els estudis entomològics». A: Història natural dels Països Catalans. Barcelona: Fundació Enciclopèdia.
# Acy (Aisne)

Acy és un municipi francès que forma part de la Communauté d'agglomération du Soissonnais (departament de l'Aisne, Alts de França). El monument als morts és original, d'estil modernista. Té un àngel que té un llibre o un registre a la mà dreta. Escoles Charles Chevallier (primària i infantil). École du Haut.

## Demografia

* 1793 - 626 h.
* 1821 - 661 h.
* 1851 - 699 h.
* 1881 - 625 h.
* 1901 - 627 h.
* 1921 - 602 h.
* 1946 - 812 h.
* 1954 - 832 h.
* 1975 - 922 h.
* 1990 - 985 h.
* 1999 - 951 h.
* 2007 - 903 h.
* 2008 - 898 h.
Histograma (élaboration graphique par Wikipédia)

## Notes

* ↑ « PDF Recensement de la population de l'Aisne au 1er janvier 2008». [Consulta: 31 desembre 2010].

## Enllaços externs

* Acy a la web de l'Insee Arxivat 2012-10-09 a Wayback Machine.
* web del municipi d'Acy Arxivat 2021-06-14 a Wayback Machine.
* Acy a la web de l'Institut géographique national